OpenLLM-France/wikimedia huggingface dataset:
# Iñaki Núñez

José Ignacio "Iñaki" Núñez Rosados (Gasteiz, Araba, 1953ko uztailaren 31) zinema zuzendaria, gidoigilea eta ekoizlea da, ardogile bilakatu zena.

## Biografia

Arkitektura ikasten hasi zen, baina azkenean Zinematografia Eskola Ofizialean sartzea erabaki zuen. 1975ean Euskal Herrira itzuli zen, ikastoletan haurrentzako zinema egiten hasteko, eta 1976an Araba Films ekoiztetxea sortu zuen. Ekoiztetxe honekin 1976an bere lehen film laburra filmatu zuen, Estado de excepción. Filmatzen ari ziren bitartean, bera eta lantaldearen zati bat atxilotu eta espetxeratu egin zituzten, filmaketa atxilotu eta produktorea zigilatu egin zuten, eta estreinaldiaren ondoren epaitu egin zuten, poliziari irain egiteagatik eta terrorismoaren apologia egiteagatik. 1978an bere film luze bakarra zuzendu zuen, Toque de queda.
Ondoren, Bilboko Mikeldi Zinemaren jabe gisa zinema-banaketan eta -erakustaldian aritu da, 2006an sektorearen krisiaren ondorioz itxi zena.

## Filmak
### Ekoizle lanetan

* Locos por el sexo (2006)
* Poniente (2002)
* Maruja hiltzaileak (2001)
* The Old Man Who Read Love Stories (2001)
* Sabotage! (2000)
* The Ninth Gate (1999)

### Zuzendari lanetan

* Bakarrik (1983)
* Ignacio Zurikalday (1979)
* Saski naski (1979)
* El sol sí, gracias (1979)
* Sueño y mentira de Franco (1979)
* Herrialde berdea (1978)
* Toque de queda (1978)
* La última tierra (1977)
* Boltxebikeak irriparrez (1977)
* Estado de excepción (1976)
* Vera, un ensayo de arquitectura popular (1976)

### Gidoigile lanetan

* Bakarrik (1983)
* Ignacio Zurikalday (1979)
* Saski naski (1979)
* El sol sí, gracias (1979)
* Sueño y mentira de Franco (1979)
* Herrialde berdea (1978)
* Toque de queda (1978)
* La última tierra (1977)
* Boltxebikeak irriparrez (1977)
* Estado de excepcion (1976)
* Vera, un ensayo de arquitectura popular (1976)

## Erreferentziak

* ↑ Navarra I a El Mundo
* ↑ José Ignacio Núñez Rozados a Auñamendi Eusko Entziklopedia
* ↑ Eta y el Cine. Las fuentes de información de los profesionales del cine Antonio MALALAÑA UREÑA eta Gonzalo FERNÁNDEZ GONZÁLEZ]
* ↑ Toque de queda a filmoteca.org
* ↑ (Gaztelaniaz) «Se vende un cine Mikeldi en Madrid por 8,7 millones» El Correo 2016-3-16.

## Kanpo estekak

* Datuak: Q12260066
# Iñaki Osa Goikoetxea

Iñaki Osa Goikoetxea (Zumaia, Gipuzkoa, 1980ko uztailaren 10a) puntista profesionala da, inoizko puntistarik onenetakoa eta XXI. mendeko hoberena. Aurrelari aritzen da, baina behar izan denean atzelari ere jokatu du. Indar, abiadura eta talentu handiko jokalaria da. Zesta puntan, titulu nagusi guztiak irabazi ditu: 11 aldiz irabazi du Buruz Buruko Txapelketa Nagusia, eta 6 aldiz Binakakoa (2002, 2003, 2004, 2005, 2006 eta 2011).
Zazpi urterekin hasi zen zesta puntan jokatzen, jaioterrian. Amateurretan aritu eta gero, 16 urte zituela profesional bihurtu zen, eta Milanera (Italia) joan zen jokatzera sei hilabetez. Handik itzulita, 1997ko abuztuan, Ameriketako Estatu Batuetara joan zen jokatzera. 2015eko urtarrilean, soldata % 70 baino gehiago murriztu ziotela eta, Euskal Herrira itzuli zen.

## Erreferentziak

* ↑ (Gaztelaniaz) Igor G. Vico: «Iñaki Osa Goikoetxea, hombre experimento», Deia, 2016-08-12.
* ↑ (Gaztelaniaz) Kike Marín: «Un pelotari modelo de Loewe y apuesta de Red Bull para relanzar el Jai Alai», El Confidencial, 2016-04-21.
* Datuak: Q27678154
# Izaskun Etxaniz

Izaskun Etxaniz Rodriguez (Santurtzi, 1998ko abuztuaren 13a) bizkaitar arraunlaria da, arraunketa olinpikoan aritzen dena.

## Ibilbidea

2010ean egindako arraunketa ikastaro batek animatuta herriko Itsasoko Ama elkartean hasi zen. 23 urtez azpiko Espainiako selekzioan sartu zen eta maila absolutuan ere selekzioarekin jarraitzen du.
2021ean skiffean Espainiako itsasoko txapelduna izan zen eta arrunketa olinpikoko txapeldunordea.
2023an Areetako Raspas del Embarcadero taldearekin ari da arraunean, elkarte honek arraunketa olinpikoa jorratzen baitu. Zagreben jokaturiko Munduko Kopan zilarrezko domina eskuratu zuen lemazaingabeko laukoan (4-) eta Espainiako txapelduna izan zen lauko skullean (4x).
Arraunketa olinpikoan jarduteko dirulaguntzak eta babesleak eskasak direnez crowfunding kanpainak egin izan ditu.

## Palmaresa

* Munduko Kopa:
** 02 ! Lemazaingabeko laukoa (4-): 2023
* Espainiako itsasoko txapelketa:
** 01 ! Skiff (1x): 2021
* Espainiako arraunketa olinpikoa:
** 01 ! Lauko skulla (4x): 2023

## Erreferentziak

* ↑ (Gaztelaniaz) Santos, Juanma. (2023-01-14). «IZASKUN ETXANIZ, LUCHANDO POR UN OBJETIVO» IsiMyLo (Noiz kontsultatua: 2023-08-14).
* 1 2 (Gaztelaniaz) Santurtzi, Miguel A. Pardo /. (2021-09-22). «Santurtzi se vuelca con Izaskun Etxaniz antes del Mundial de remo de mar» Deia (Noiz kontsultatua: 2023-08-14).
* ↑ «Getxo - Temas - KirolBerri - Noticias - Detalle» www.getxo.eus (Noiz kontsultatua: 2023-08-14).
* ↑ (Gaztelaniaz) Hernández, Marta. (2023-05-09). «Virginia Díaz, Izaskun Etxaniz y Esther Briz hacen historia para el Club Raspas Arraun en la Copa del Mundo» Deia (Noiz kontsultatua: 2023-08-14).
* ↑ «Getxo - Temas - KirolBerri - Noticias - Detalle» www.getxo.eus (Noiz kontsultatua: 2023-08-14).
* ↑ Izaskun Etxaniz. (Noiz kontsultatua: 2023-08-14).

## Kanpo estekak

* Datuak: Q121433991
# Izaskun Arrue Kulturgunea

Izaskun Arrue Kulturgunea (IAK) Gasteizko kultura etxe bat da, 2024ko uztailean irekitakoa, Gasteizko kultura-dinamika suspertzeko helburuz eratua, euskaratik eta euskaraz.
Euskalgintzako zenbait eragileren proiektua izan zen urteetan, Gasteizko antzokia izenarekin egitasmo gisa landua. Oihaneder Euskararen Etxea 2022 itxi ondoren, haren lekukoa hartu zuen, atzerapen batzuen ondoren Ruiz de Bergara jauregian egokitu zelarik kulturgunea azkenean, lokala Gasteizko Udalak utzita eta kudeaketa Lazarraga Kultur Elkarteak hartu zuelarik.

## Erreferentziak

* ↑ «Ongi etorri Gasteiz Antzokia - Gasteiz» Alea.eus (Noiz kontsultatua: 2024-07-22).
* ↑ «IAK - Izaskun Arrue Kulturgunea» IAK (Noiz kontsultatua: 2024-07-22).
* ↑ «Izaskun Arrue Kulturgunearen irekiera datorren astean azkenean» sustatu.eus (Noiz kontsultatua: 2024-07-22).

## Kanpo estekak

* Datuak: Q127432944
* Multimedia: Izaskun Arrue Kulturgunea / Q127432944
# Izaskun Arriaran

Izaskun Arriaran Mendialdua (Aramaio, Araba, 1977) giza eskubideen aldeko aktibista arabarra da.

## Ibilbidea

Lanbidez erizaina da eta Osakidetzan lan egiten du. Itsas Salbamendu Humanitarioa gobernuz kanpoko erakundeko kidea da.
2017an erakundeak argitaratutako iragarki batean migratzaileen kanpamentuetarako sanitarioak behar zituztela ikusi, eta horietako batean hilabeteko misio bat egitera animatu zen, eta modu horretan hasi zuen ibilbidea. Ondoren, Kiosko (Grezia) migratzaileen kanpamenduko proiektuaren koordinatzailea izan da. Migratzaileei laguntzeko Aita Mari itsasontziko tripulazioko kidea izan da eta eskifaiako bozeramailea izan da.

## Erreferentziak

* ↑ «'Gelditu gaituzte azpimarratzeko ez dugula migranteak erreskatzeko baimenik'» Euskal Irrati Telebista (Noiz kontsultatua: 2020-04-26).
* ↑ «"Migratzaileen kanpamentuetako egoera salatu beharra dago" - Gorbeialdea» Alea.eus (Noiz kontsultatua: 2020-04-26).
* ↑ «Izaskun Arriaran (Aita Mari): "Sentsazio gazi-gozoa da, pozik 78 pertsonen erreskateagatik, baina bitartean, ordu gutxi batzuetan, 100dik gora pertsona hil dira Mediterraneoan"» Halabedi 2019-11-28 (Noiz kontsultatua: 2020-04-26).

## Kanpo estekak

* Datuak: Q92080214
# Izaskun Bengoa

Izaskun Bengoa Pérez (Bilbo, 1975eko martxoaren 14a) euskal txirrindulari ohia da.

## Biografia

Bilbon jaio bazen ere, umea zenetik Amurrion bizi da. Errepidea zein pistari ekin zizkion eta 6 aldiz izan zen Espainiako txapelduna. Munduko txapelketan eta Atlantako Olinpiar Jokoetan hartu zuen parte, emaitza onik lortu gabe. Frantziako Tourrean (49.a 1995ean eta 28.a 1997an) eta Italiako Giroan (32.a 1994an, 14.a 1996an eta 16.a 1997an) aritu zuen. 1998an utzi zuen txirrindularitza.

## Palmaresa

1993
* Espainiako Junior Txapelketa (errepidea)
1994
* Espainiako Txirrindularitza Txapelketa (erlojupekoa)
1996
* Tour d'Aude: etapa 1
* Espainiako Txirrindularitza Txapelketa (errepidea)
* Emakumeen Bira: etapa 1
1997
* Espainiako Txirrindularitza Txapelketa (errepidea)
* Espainiako Txirrindularitza Txapelketa (erlojupekoa)
* 2. 23 urtez azpiko Europako erlojupeko txapelketan
* 3. 23 urtez azpiko Europako errepideko txapelketan
1998
* Espainiako Txirrindularitza Txapelketa (esprint) (pista)
* Espainiako Txirrindularitza Txapelketa (jazarpena): 2.a (pista)
* Espainiako Txirrindularitza Txapelketa (puntuak): 2.a (pista)
* Espainiako Txirrindularitza Txapelketa: 2.a (errepidea)
* Espainiako Txirrindularitza Txapelketa: 2.a (erlojupekoa)

## Erreferentziak

* ↑ Sports Reference. Izaskun Bengoa. .
* Datuak: Q9010224
# Jean-Christophe Yoccoz

Jean-Christophe Yoccoz (Paris, 1957ko maiatzaren 29a - ib., 2016ko irailaren 3a) frantses matematikaria izan zen. École Normale Supérieur eta Eskola Politeknikoan sartzea lortu zuen 1975ean. M. Hermanen zuzendaritzapean egin zuen doktorego-tesia, eta 1985ean aurkeztu zuen. Herman lehen mailako aditua zen sistema dinamikoetan. Haren eraginez, Yoccoz bera ere arlo horretako ikertzaile onenetako bat bihurtu zen. Tesian, froga errazagoen bidez hobetu zituen Hermanen teoremak. Paris-Sudeko Unibertsitateko (Orsay) irakasle hautatu zuten, eta Frantziako Institutu Unibertsitarioko kide izan zen. 1994ko Zuricheko Matematikarien Nazioarteko Kongresuan, Fields domina eman zioten sistema dinamikoetan egindako lanagatik. Teoria hori matematikari askok aztertu dute Yoccozez gainera, besteak beste, Arnold, Fatou, Herman, Julia, Kolmogorov, Palis, Siegel eta Smalek. Yoccozek geometria, analisia eta konbinatoria erabiltzen ditu ikerketetan. Gaur egun, irakaslea da Collège de Francen eta Paris-Sud 11 Unibertsitatean (Orsayko Matematika Saileko Topologia eta Dinamica taldean).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q369600
* Multimedia: Jean-Christophe Yoccoz / Q369600
# Jean-Claude Gallotta

Jean-Claude Gallotta (Grenoble, Isère, Frantzia, 1950eko apirilaren 7a) frantses dantzaria eta koreografoa da.

## Biografia

Frantziako Jeune Danse taldeko dantzari nagusia izan zen, eta koreografiaren erabateko aldaketa ekarri zuen. Arte Ederren ikuspegitik, ikuskizun distiratsuak asmatu zituen, non antzezle, dantzari eta artistek bat egiten baitute.
New Yorken, Merce Cunningham koreografoaren lana ezagutu zuen. Hark Émile Dubois taldea sortzera bultzatu zuen, eta Grenobleko Kultura Etxeko sorkuntza koreografikoko taldea izan zen.
Ulysse (1981) lanarekin, bizitzaren poza adierazi nahi izan zuen, eta hiztegi klasiko eta modernoak bat egin nahi izan zituen. Ondoren egin zituen Les Aventures d'Ivan Vaffan (1984, "Ivavn Vaffanen abenturak") eta Les Louves et Pandora (1986, "Otsoak eta Pandora"). 1987an, Mammame lanak izugarrizko arrakasta izan zuen Dantza Berriaren Montrealgo Nazioarteko Jaialdian. Docteur Labus (1988) eta Les Mystères de Subal (1990, "Subalgo misterioak") egin eta gero, Gallottak antzerkian eta musikan barneratu zuen dantza, La Légende de Roméo et Juliette (1992) eta La Légende de Don Juan (1992) obrekin, esaterako.
Bere unibertso nahasi eta hunkigarria zinemara eraman zuen Rei Dom (1989) eta L'Amour en deux (1991) filmekin. 2009an, Serge Gainsbourgen L'Homme à tête de chou albuma egokitu zuen. Orduz geroztik, La Petite Sirène (2010), Faut qu'je danse ! (2011) eta Le Sacre du printemps (2012) proiektuak egin ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3164986
* Multimedia: Jean-Claude Gallotta / Q3164986
# Jean-Claude Juncker

Jean-Claude Juncker (Redange-sur-Attert, Luxenburgo, 1954ko abenduaren 9a) Luxenburgoko politikaria da eta Herritarren Alderdi Kristau Sozialeko (PCS edo CSV) kide da. 2014ko azaroaren 1etik 2019ra Europar Batzordeko presidentea izan zen. Hainbat alditan izan zen Luxenburgoko lehen ministroa. Europar Batasunaren arloan, Europar Kontseiluko lehendakari bezala aritu zen 1997 eta 2005 bitarte. 2005etik 2013ra Eurotaldeko presidente izan zen.

## Kanpo estekak

* Datuak: Q57661
* Multimedia: Jean-Claude Juncker / Q57661
# Jean-Claude Colotti

Jean-Claude Colotti (La Tronche, 1961eko uztailaren 1a), Frantziako txirrindulari ohia da.

## Palmaresa

1987
* Vendéeko Tourra
* 2. Marseillesa Sari Nagusian
* 2. Rennesko Sari Nagusian
* 3. Paris-Camemberten
1988
* 3. Sartheko zirkuituan eta etapa bat
* 2. Rennesko Sari Nagusian
* 3. Paris-Bourgesen
1989
* Plouayko Sari Nagusia
* 2. Armorikako Tourrean
* 3. Midi Libren
* 6. Paris-Nizan
* 10. Paris-Toursen
1990
* Burgosko Itzuliko etapa bat
* 2. Boucles de l'Aulnen
* 3. Midi Libren eta etapa bat
* 6. Milan-San Remon
* 9. Flandriako Tourrean
1991
* Limousingo Tourreko etapa bat
* 2. Paris-Roubaixen
* 2. Fourmiesko Sari Nagusian
1992
* Setmana Catalanako etapa bat
* Armorikako Tourreko etapa bat
* Frantziako Tourreko etapa bat
* 3. Frantziako errepideko txirrindularitza txapelketan
* 4. Amstel Gold Racen
* 5. Paris-Roubaixen
1993
* Limousingo Tourreko etapa bat
* 2. Boucles de l'Aulnen
* 8. Milan-San Remon
1995
* 2. Frantziako errepideko txirrindularitza txapelketan

## Kanpo estekak

* Jean-Claude Colotti - ProCyclingStats
* Datuak: Q981636
* Multimedia: Jean-Claude Colotti / Q981636
# Jean-Claude Germain

Jean-Claude Germain (Montreal, 1939ko ekainaren 18a -) kanadar kazetari, antzerki-kritikari eta idazlea da.

## Biografia

Montrealgo Unibertsitatean Historiako ikasketak egin zituen. Hiri hartan bertan Antonin Artaud antzokia sortu zuen, eta orobat sortu zituen 1969an Le Théâtre du Même Nom (TMN) antzokia eta Les Enfants de Chénier konpainia (1971n Les P´tits Enfants La Liberté izena hartu zuen). Le Petit Journal, Dimensions eta Digest Éclair aldizkarietan lan egin zuen kritikari gisa, eta antzerkian espezializaturiko beste hainbat aldizkariren lankide izan zen; Le Magazine Maclean, L´Illettre (1970-1971) eta Les Pays théâtral (1977-1980) aldizkariak sortu zituen, eta Centre du Théâtre D´Aujourd´huiren (1969-1982) sortzaileetako bat eta haren zuzendari artistikoa izan zen. Québeceko antzerki esperimentalaren eta berrizalearen alorrean lan egin du, batez ere, eta eragin handia izan du Centre d´essai des auteurs dramatiques zentroaren sorreran. Idazle, antzezle, musikari eta zuzendari askorekin lan egin du eta hezitzaile gisa ere aritu da.
Bere obretan Québecen iraganari eta orainari buruzko iritziak argitaratu ditu, larritasuna eta umorea, biak bateratuz. Germainen lanen artean azpimarratzekoak dira Rodéo et Juliette (1970) parodia; Mamours et conjugats (1979), ezkonbizitzaren satira; Diguidi, diguidi, ha! ha! ha! Si les Sansoucis s'en soucient, ces Sansoucis-ci s'en soucieront-ils? Bien parler, c'est se respecter! (1972), quebectarren eta ingelesen arteko konplizitateari buruzko fartsa; Le roi des mises à bas prix (1972); Les hauts et les bas de la vie d´une diva: Sarah Ménard par eux-mêmes (1976); Un pays dont la devise est je m´oublie (1976); L´école des rêves (1979); Les faux brillants de Félix-Gabriel Marchand (1977); De tous les plaisirs, lire est le plus fou (2001); eta Rue Fabre, centre de l'univers: historiettes de mon jeune âge (2007).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3164999
# Jean-Claude Brisseau

Jean-Claude Brisseau (Paris, Frantzia, 1944ko uztailaren 17a - ibidem, 2019ko maiatzaren 11) frantziar zinemagilea izan zen.

## Bizitza

Frantseseko irakasle izan zen Aubervilliersko eskola batean, eta lan horretan ari zen lehenengo film luzea aurkeztu zuenean: Un jeu brutal (1983, Joko basati bat). Lan horretan, aita hiltzaile bat eta haren seme elbarritua dira pertsonaia nagusiak, eta ankerkeriaren pedagogia moduko batek lotzen ditu. Noce blanche (1989, Eztei zuria) lanean, aurrez aurre jartzen ditu ikasle bat eta haren irakaslea, baina harreman horrek fede erromantikoa bezain mistikoa erakusten du. Céline (1992) filmean, areagotu egiten da aurreko lanetako oinarri erlijiosoa. De bruit et de fureur (Zaratari eta indarkeriari buruz) beste era bateko filma da, hiri bateko auzo pobreenetako errealitate soziala erakusten duena. L'Ange noir (1994, Aingeru beltza) lanean, zalantzan jartzen da emakume baten misterioa, eta maisutasun handiz nahasten ditu zintzotasuna eta zolitasuna. Brisseau hiri handietako aldirietako bortxakeria erakusteagatik egin da batez ere ospetsu.

## Filmografia

* 1975 : La Croisée des chemins
* 1982 : Contes modernes - L'échangeur atala
* 1983 : Un jeu brutal
* 1988 : De bruit et de fureur
* 1989 : Noce blanche
* 1992 : Céline
* 1994 : L'Ange noir
* 2000 : Les Savates du bon Dieu
* 2002 : Choses secrètes
* 2006 : Les Anges exterminateurs
* 2009 : À l'aventure
* 2013 : La Fille de nulle part
* 2018 : Que le diable nous emporte

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q953105
# Jean-Claude Forest

Jean-Claude Forest (Le Perreux-sur-Marne, 1930eko irailaren 11a - Paris, 1998ko abenduaren 29a) komiki-idazle eta komiki-marrazkilari frantsesa izan zen. Barbarella pertsonaiaren sortzailea. Arte eta Lanbide Eskolan ikasten ari zela hasi zen istorioak idazten eta marrazten. Haren lehenengo lan ezaguna Stevensonen Gezi beltzaren bertsio bat da. Geroxeago, zientzia-fikzioko kontakizunetarako ilustrazioak egiten hasi zen buru-belarri. Fiction aldizkarirako eta Hachette argitaletxerako azalak egin zituen, besteak beste. Haren lanik arrakastatsuena, baina, V Magazine aldizkariarentzat lanean ari zela, Barbarella pertsonaia sortzea izan zen. Hura izan zen helduen komikietako lehen emakume heroia. Barbarellaren istorioa hizkuntza askotara itzuli zen, eta 1968an, Roger Vadimek film bat egin zuen pertsonaia hura oinarri hartuta. Barbarellaren papera Jane Fonda estatubatuar antzezle ezagunak egin zuen. Beste lan batzuen artean, 1962an, Okapi aldizkariaren ardura hartu zuen. 1986an, Sierreko (Suitza) komiki-lehiaketan, bere obra osoarengatik saritu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q185829
* Multimedia: Jean-Claude Forest / Q185829
# Jacob Schopf

Jacob Schopf (Berlin (Alemania), 1999ko ekainaren 8a) piraguismoan lehiatzen den kirolari alemaniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina eskuratu zuen, Max Hoff herrikidearekin batera, K-2 1000 m modalitatean, 3.15,584ko denboraz, Australiako bikotearen (urrezkoa) atzetik eta Txekiar Errepublikakoa (brontzekoa) garaituz.
2024ko Udako Olinpiar Jokoetan, Parisen, urrezko bi dominaeskuratu zituen, K-2 eta K-4 kategoriatan.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | K-2 1000 m, gizonezkoa |
| 2024 | Paris ( Frantzia) | 01 ! | K-2 500 m, gizonezkoa |
| 2024 | Paris ( Frantzia) | 01 ! | K-4 500 m, gizonezkoa |

## Erreferentziak

* ↑ «Jacob Schopf» ICF, 2021-11-09an begiratua (Ingelesez)
* ↑ «Jacob Schopf» olympedia.org 2021-11-09an begiratua(Ingelesez)
* ↑ «Jacob Schopf» Olympics.com 2021-11-09an begiratua (Gaztelaniaz)
* ↑ "Piraguismoa, K-2 1000 m, emaitzak 2020" olympedia.org (Ingelesez)

## Kanpo estekak

* Datuak: Q56321936
* Multimedia: Jacob Schopf / Q56321936
# Jacob Stockdale

Jacob Stockdale (Lisburn, Ipar Irlanda, 1996ko apirilaren 3a) irlandar errugbi jokalaria da, erdiko, hegaleko eta atzelari postuetan aritzen dena. Pro 14 Ligako Ulster Rugbyn jokatzen du, eta Irlandako errugbi selekzioko kidea da 2017tik. Sei Nazioen Txapelketa irabazi zuen 2018an.

## Palmaresa
### Ulster Rugby

* United Rugby Championship
** finalista: 2020

### Irlandako selekzioa

* Sei Nazioen Txapelketa
** irabazlea: 2018
** Grand Slam: 2018

## Erreferentziak

* ↑ Jacob Stockdale, irishrugby.ie

## Kanpo estekak

* Datuak: Q28853743
* Multimedia: Jacob Stockdale / Q28853743
# Jacob Van Artevelde

Jacob Van Artevelde (Gante, c. 1290 - ibidem, 1345eko uztailaren 24a) flandriar politikaria izan zen. Luis de Nevers flandriar kondeak Eduardo III.a Ingalaterrako erregearekin bateratu nahi izan ez zuenean, artilearen esportazioa debekatu zuen Ingalaterrako erregeak. Orduan Van Arteveldek kondearen aurkako matxinada antolatu zuen. 1337. urtean Ganteko kapitain nagusia zen, eta Flandriako herriak Eduardo III.aren agintaritzapean jarri nahi izan zituen. Hiri handien interesekin egin zuen topo, ordea, eta Flandriako altxorra ingelesen eskuetan utzi zuelako salaturik hil zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q359165
* Multimedia: Jacob van Artevelde / Q359165
# Jacob Zuma

Jacob Gedleyihlekisa Zuma (Nkandla, KwaZulu-Natal, 1942ko apirilaren 12a-) politikari hegoafrikarra da.
Afrikako Kongresu Nazionalaren presidentea da 2007tik, eta 2009tik herrialdeko agintari gorena.

## Kanpo estekak

* Datuak: Q57282
* Multimedia: Jacob Zuma / Q57282
# Jacob Obrecht

Jacob Obrecht (Bergen-op-Zoom, 1457/58 - Ferrara, 1505) flandriar musikagilea izan zen. Josquin des Prezen aitzindaritzat hartzen da. Errenazimentuko musikan nagusi izan zen frantses-flandriar kontrapuntuzko eta ahozko estiloaren musikagile nagusia da. 1484-1485 urteetan Cambraiko katedraleko kapera-maisu izan zen; ondoren, 1485-1491 urteetan, Brujasko katedraleko kapera-maisu, eta 1492-1496 urteetan, berriz, Anberesko katedralekoa. Denboraldi luzeak eman zituen Italian. Lan ugari utzi zituen: polifonia-kantuak; mezak, gehienak lau ahotsetan; pasioak; ereserkiak eta moteteak. Imitazioa erabili zuen pasarte nagusiak gailentzeko. Obrecht izan zen hileta-elizkizunetan kontrapuntua erabiltzen lehena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q311629
* Multimedia: Jacob Obrecht / Q311629
# Jacob Philipp Hackert

Jacob Philipp Hackert (Prenzlau, 1737ko irailaren 15a - Florentzia, 1807ko apirilaren 28a) alemaniar paisaien margolaria izan zen.
Aitak eta osabak margotzen irakatsi zioten Berlingo Arteen Akademia Prusiarrera joan aurretik. Gero Stockholmen egon zen, Adolf Friedrich von Olthofek babestuta, eta gero Parisen ikasi zuen Balthasar Anton Dunker artista suitzarrarekin. Parisen Claude Joseph Verneten eragina jaso zuen.
1786an Napoliko errege-gortearentzat hasi zen lanean. Katalina Handiarentzat ere lan egin zuen eta errusiarren informatzailea izan zen. Napolesen ezagutu zuen Goethe, geroago Hackerten biografia bat idatzi zuena. 1799an Florentziara joan zen eta han hil zen.

## Iruditegia

* A view across the Alban Hills a hilltop on the right and the sea in the far distance
* Feuerwerk auf der Engelsburg in Rom, 1775
* Italian landscape, 1778
* Arcadian Landscape, 1805
* Harvest Time at Carditello, 1791
* Mer de Glace, 1781

## Kanpo estekak

* Datuak: Q560528
* Multimedia: Jacob Philipp Hackert / Q560528